ঋতুভিত্তিক এ অনুষ্ঠান আয়োজকদের একজন মহিলা কলেজের একাদশ শ্রেণির শিক্ষার্থী রিফা তাসফিয়া বলেন, ‘এবারই আমি সীতাকুণ্ড মহিলা কলেজে ভর্তি হয়েছি। এখানেই জানতে পারলাম এখানে প্রতিবছরই বর্ষাভিত্তিক সাংস্কৃতিক অনুষ্ঠান হয়, এবারও হবে। শুনে আমি আনন্দের সাথে অংশগ্রহণ করি। খুবই চমৎকার একটি অনুষ্ঠান হয়েছে। সব কিছুই ছিল বর্ষা ঋতুভিত্তিক। খাবার, নাচ, গান, আবৃত্তিতে ছিলো বর্ষার ছোঁয়া। সীতাকুণ্ডের আর কোথাও এমন ঋতুভিত্তিক অনুষ্ঠান হয় কিনা আমার জানা নেই। আমরা চেয়েছিলাম মনোমুগ্ধকর একটি সাংস্কৃতিক অনুষ্ঠান করতে। সেদিক থেকে সফল হওয়ায় ভালো লাগছে। সবাই সাধ্যমতো ভালো করার চেষ্টা করেছে।’